Pyreneiden niemimaa
Pyreneiden niemimaa eli Iberian niemimaa (espanjaksi ja portugaliksi "Península Ibérica") sijaitsee Lounais-Euroopassa. Sitä rajoittaa etelässä ja idässä Välimeri, pohjoisessa ja lännessä Atlantin valtameri. Pyreneiden vuoristo yhdistää niemimaan muuhun Eurooppaan (Ranskan kautta) ja 14 kilometriä leveä Gibraltarinsalmi erottaa sen Afrikasta.
Katalonia
Katalonian viralliset kielet ovat katalaani ja espanja, Val d’Aranissa myös oksitaani.
Katalonia rajoittuu pohjoisessa Pyreneiden vuoristoon, ja sitä edeltävään vuoristoiseen niin sanottuun Esi-Pyreneiden alueeseen. Pyreneiden korkeimmat huiput alueella yltävät noin 3 000 metriin. Katalonian länsiosissa on laaja tasankoalue, joka muuttuu vaihtelevammaksi rannikkoa lähestyttäessä. Tasankoa rikkovat useat jokiuomat, kuten Ebro. Pääkaupunki Barcelonaa ympäröi Collserolan vuorijono.